Die Pos | Hoofartikel | Die einde van die jaar 'blues'
07 December 2017 l Hoofartikel l Views: 34 l 4 months ago
"Moenie jou werk bedank, jou baas vloek, jou vrou los of besluit om te emigreer nie," is sy tong-in-in-die-kies-raad. "Gaan hou Kersfees en as jy dit nog steeds wil doen, doen dit dan in Januarie!" is sy raad.
Die Pos ervaar dit elke jaar dié tyd dat mense se nerwe dun is. Mense verkeer vroeg in Desember onder geweldige spanning en kort voor lank is dit een woord oor 'n ander en die tonge, rekenaarsleutels, telefoonlyne of vuiste klap.
Die spanning waaronder Suid-Afrika-ners leef, maak dit nie makliker nie. Navorsing wat Die Pos die afgelope jaar onder ons lesers gedoen het, toon 'n somber prentjie: Mense is bang in hul eie huise, hulle het ver-troue in die polisie verloor, hulle is siek en sat vir dienslewerings-probleme, hulle raak verswelg deur bewerings van groot-skeepse korrupsie in die regering.
Die hoofstories in die media skets dieselfde prentjie: Kindermis-handeling, Suid-Afrikaanse leerders wat nie meer kan lees of wiskunde doen nie, die onderwysde-partement wat versuim om nuwe skole te bou maar net aanhou om Afrikaanse skole (wat goed funksio-neer) te teiken, die knellende droog-te, die slagting op die Suid-Afrikaan-se paaie.
Ons land se mense is kwaad oor die politiek, oor korrupsie, ag, sommer oor Boer soek 'n vrou ook!
'n Mens sien dit aan die manier hoe hulle mekaar op sosiale media, in die howe en sommer op straat pak. 'n Mens sien dit aan die klagtes en briewe wat na koerante soos Die Pos stroom.
Iewers langs 'n hoofweg het daar jare lank 'n bord gestaan met die woorde: South Africa, turn to God. Met 'n ontsettende belangrike presi-dentskapsverkiesing wat voorlê, het ons land dít seker nou nodiger as ooit tevore.
Die Pos se kantore sluit aanstaan-de week vir die Kersvakansie.
Dan gaan ons rus.
Mag dit ook vir ons koerant se lesers só wees dat rus vir hulle ook net om die draai lê. En mag Sy vrede, wat alle verstand te bowe gaan, met elkeen van u in hierdie feesseisoen wees.